Il-Ħadd li għadda koppja anzjana ġġarrfitilhom id-dar tagħhom u tilfu kollox. Aħna tkellimna ma' Irene Roberts li tirrakkontalna dak li għaddew minnu hi u żewġha, erbat ijiem ilu. "Aħna konna qegħdin ġewwa u smajna ħoss kbir. Jiena kont se ninħasel, u r-raġel kien qed isajjar. Imbagħad ir-raġel meta ra li kien nieżel il-ġebel, mar malajr jirrapporta l-għassa. Però jiena nqbadt ġewwa u bdejt nisma' ħafna storbju barra, u ma kontx naf x'inhu jiġri." Fid-dar jintraddmu wkoll il-klieb tagħhom. "Dak il-ħin is-6 iklieb kienu ġewwa u ridt li huma joħorġu l-ewwel. Xħin ġew jgħinuni, qaluli, 'Issa noħorġu lilek l-ewwel, u mbagħad noħorġu l-klieb.' Kellu joħroġhom ir-raġel, u daħlet anke oħti fil-periklu biex jinħarġu għax lili ma ħallewnix nidħol. L-ewwel ħarġu lili, u miegħi ma ħadt xejn. Imbagħad ħaduni fuq l-i l-isptar għax kont taħt xokk." Filwaqt li l-annimali qegħdin għand persuna li tieħu ħsieb l-annimali, bħalissa Irene u żewġha m'għandhomx fejn joqogħdu. "Kollox inqered. Lanqas flus m'għandna. Għalissa r-raġel qed jorqod f' għax għadu ma sabx post u hemm qed jorqod biss għax jaf lis-sid. Imma kemm ħa jdum iraqqdu b'xejn? U jiena bħalissa qed nagħmel 4 ijiem għand oħti." Din il-koppja anzjana għandha bżonn l-għajnuna. "Nixtieq li jkollna saqaf fuq rasna, u jkollna xi ħaġa tal-flus biex ngħixu u nkunu nistgħu nerġgħu ngħixu flimkien bħal koppja normali." Dan il-każ seħħ il-Ħadd li għadda fi Triq Claren, il-Pietà.
"Nixtiequ saqaf fuq rasna u jkollna xi ħaġa tal-flus biex ngħixu"